Wanneer ’n mens ’n lys maak van al die uitgawes wat gesny sou kon word sodat daar nog geld voor betaaldag oor is, kan die versoeking sterk wees om jou korttermynversekering ook te stop.
Jeanette raai lesers egter ten sterkste aan om dit nie te doen nie. Jy het die versekering immers nodig.
“Met ander woorde, as iemand anders in jou vasry en hulle het nie versekering nie, het jy versekering nodig om seker te maak jy kan wel jou motor laat herstel of ’n ander een kry, al was die ongeluk nie jou skuld nie.”
Byvoorbeeld, huise wat jy deur die bank koop en motors jy wat op huurkoop koop, moet volgens die kontrak verseker wees.
Dít moet jy weet: As jy iets onwettigs gedoen het, kan jou versekeraar jou nie dek vir die skade nie.
“As jy, byvoorbeeld, oor ’n rooi lig ry of dronk bestuur, kan dit tot gevolg hê dat jou versekering nie uitbetaal nie.”
Jeanette het ’n eenvoudige oplossing vir dié penarie: “Jy moet elke item verseker vir sy werklike waarde. Dit help nie om te dink jy spaar geld deur items te onderverseker nie, want dit gaan jou hele eis afgebring.”
Jeanette het op ’n plaas in die Vrystaat grootgeword en het as student ’n BSc in wiskunde en wiskundige statistiek aan die Universiteit van die Vrystaat verwerf – en later ook ’n MBA aan die gesogte IMD-sakeskool in Switserland.